______________________________________________________
Propozície krajskej postupovej súťaže a prehliadky 
neprofesionálnej výtvarnej tvorby
14. VÝTVARNÉ SPEKTRUM TRENČIANSKEHO KRAJA 2010

Základná charakteristika súťaže: 
Výtvarné spektrum je najstaršou a najprestížnejšou súťažou v oblasti neprofesionálnej výtvarnej tvorby. Nadväzuje na viacročnú úspešnú tradíciu podujatia Výtvarná Dubnica, ktoré vzniklo v 60.-tych rokoch minulého storočia v Dubnici nad Váhom. V roku 1994 sa táto celoslovenská súťaž po prvý raz konala v Trenčíne – už s názvom Výtvarné spektrum. V rokoch 1998 až 2009 sa celoštátna výstava realizovala v Humennom –                vo Vihorlatskom múzeu, Vihorlatskom osvetovom stredisku  a MsKS. V roku 2010 sa celoštátne kolo súťaže uskutoční v Piešťanoch.
Výtvarné spektrum je celoštátnou postupovou súťažou s jednoročnou periodicitou určenou pre stredoškolskú mládež (od 15 rokov) a dospelých.  Súťaž nie je žánrovo ani tematicky vymedzená. Podporuje rozvoj záujmovej umeleckej činnosti našich občanov – oblasť neprofesionálnej výtvarnej tvorby, v celej jej žánrovej rozmanitosti – v kresbe, grafike, maľbe, plastike, úžitkovej tvorbe a v prácach intermediálneho charakteru (fotografický záznam akčného umenia, land-artu a pod.). Osobitne sledovanou je kategória insitných výtvarníkov, t.j. neškolených výtvarníkov, ktorí majú osobitý výtvarný prejav a ich diela svojím obsahom (sen, spomienka, príbeh a pod.) i  výtvarným stvárnením presahujú rámec ostatných súťažných kategórií. Súťaž je postupová. Organizuje sa na troch úrovniach – regionálne, krajské a celoštátne kolo súťaže. 
Poslaním tohto podujatia je poskytovať priestor pre prezentáciu neprofesionálnej výtvarnej tvorby a konfrontáciu jej výsledkov, získavať prehľad o najnovších aktivitách,     o celkovej úrovni neprofesionálnej výtvarnej tvorby v regióne Trenčianskeho samosprávneho kraja a tieto poznatky využívať na ďalšie vzdelávanie amatérskych výtvarníkov – formou sprievodného podujatia – odborného seminára.
Súťaž je založená na dobrovoľnej činnosti jednotlivcov alebo členov združení, klubov, spolkov amatérskych výtvarníkov v SR. Napomáha rozvíjať ich záujmy a talent v oblasti neprofesionálnej výtvarnej tvorby. V neposlednom rade si toto podujatie kladie za cieľ kvalitniť kultúrnu ponuku v meste Trenčín a prispieť tak ku kultivovaniu životného štýlu  a kultúrnemu rozvoju jeho obyvateľov i návštevníkov.

Hlavný organizátor:
Trenčianske osvetové stredisko v Trenčíne 
v zriaďovateľskej pôsobnosti Trenčianskeho samosprávneho kraja
Uzávierka krajského kola súťaže: 2. apríl 2010

Organizátor regionálneho kola súťaže: Regionálne kultúrne centrum v Prievidzi v zriaďovateľskej pôsobnosti Trenčianskeho samosprávneho kraja 

Uzávierka  regionálneho kola súťaže v Prievidzi: 26. marec 2010 
Práce výtvarníkov z okresu Prievidza možno priniesť do tohto termínu do Regionálneho kultúrneho centra  v Prievidzi – Kontakt:  : Mgr. Lomnická – 0908219133, amalia.lomnicka@rkc.tsk.sk 
Výber prác sa uskutoční počas stretnutia klubu výtvarníkov 26. 3. 2010 o 16.30 
v Galérii RKC Regionart 

Vernisáž výstavy a odborný seminár: 1. mája 2010  

Termín výstavy: 1. - 28. mája 2010

Miesto konania: Delová bašta Trenčianskeho hradu, Trenčín 

Kontakt: 
Mgr. Janka Masárová 
Trenčianske osvetové stredisko v Trenčíne, K dolnej stanici 72/82/20 A, 911 01 Trenčín
Tel.: 032/6555 323 • E-mail: janka.masarova@tnos.tsk.sk

Kategorizácia účastníkov súťaže:
Súťaže sa môžu sa zúčastniť neprofesionálni výtvarníci, občania Slovenskej republiky, jednotlivci alebo členovia združení/spolkov/klubov amatérskych výtvarníkov so svojimi výtvarnými prácami, resp. kolekciou výtvarných prác. Odporúča sa predložiť porote maximálne 5 výtvarných prác od jedného autora. 

Súťažné kategórie:
Kategória A: autori vo veku od 15 do 25 rokov bez výtvarného vzdelania (nie sú študentmi ani absolventmi stredných ani vysokých škôl s výtvarným alebo výtvarno-pedagogickým zameraním).
Kategória B: autori vo veku od 15 do 25 rokov s výtvarným vzdelaním 
(študenti a absolventi stredných výtvarných škôl, študenti a absolventi vysokých škôl      s výtvarným a výtvarno-pedagogickým zameraním, s výnimkou absolventov VŠVU, Akadémie umení a ekvivalentov týchto škôl v zahraničí).
Kategória A1: autori vo veku nad 25 rokov bez výtvarného vzdelania (nie sú študentmi ani absolventmi stredných ani vysokých škôl s výtvarným alebo výtvarno-pedagogickým zameraním).
Kategória B1: autori vo veku nad 25 rokov s výtvarným vzdelaním 
(študenti a absolventi stredných výtvarných škôl, študenti a absolventi vysokých škôl      s výtvarným a výtvarno-pedagogickým zameraním, s výnimkou absolventov VŠVU, Akadémie umení a ekvivalentov týchto škôl v zahraničí).
Kategória C: insitná tvorba 

Podmienky účasti v súťaži: 
Súťaž sa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe a v prácach intermediálneho charakteru (fotografický záznam akčného umenia, land-artu a pod.).

Do súťaže sa nezaradia práce z oblasti ľudového remesla, priemyselného designu, diplomové a ročníkové práce študentov škôl s výtvarným zameraním a práce na úrovni škíc a štúdií.

Prihlásiť sa môžu neprofesionálni výtvarníci z regiónu Trenčianskeho kraja od 15 rokov (ktorí v roku 2010 dosiahnu vek 15 rokov). Súťaž nie je určená profesionálnym umelcom – absolventom vysokej školy výtvarného zamerania - VŠVU, Akadémie umení a ekvivalentov týchto škôl v zahraničí.

Do súťaže budú prijaté výtvarné práce, realizované v rokoch 2009 a 2010, pričom autori nemôžu predložiť práce, s ktorými už súťažili v rámci súťaže Výtvarné spektrum 2009.
O zaradení tvorcov a ich prác do súťažnej časti celoštátneho kola podujatia rozhoduje krajská porota, schválená Trenčianskym samosprávnym krajom a menovaná riaditeľom Trenčianskeho osvetového strediska. 

Práva a povinnosti súťažiacich:

Každý autor je povinný svoje súťažné práce na rube výtvarného diela čitateľne označiť všetkými potrebnými údajmi: meno, priezvisko, adresa, rok narodenia, názov výtvarného diela, výtvarná technika, rok jeho vzniku, zaradenie do súťažnej kategórie, sídlo regionálneho kultúrno-osvetového zariadenia. Práce, ktoré nebudú spĺňať potrebné požiadavky, budú zo súťaže vyradené.

K zaslaným prácam autor priloží čitateľne vyplnenú prihlášku a uvedené údaje potvrdí svojím podpisom. 

Všetky výtvarné práce, musia byť adjustované (pasparta, rám a pod.), na zadnej strane (plastika na spodnej strane) označené identifikačnými štítkami (sú súčasťou propozícií)    s predtlačou na tieto údaje: meno a vek autora, kategória, názov diela a výtvarná technika, presná adresa trvalého bydliska autora a sídlo organizátora regionálneho kola súťaže. 

Každý autor má právo byť včas informovaný o výsledkoch súťaže.  Výsledky súťaže kola budú zverejnené do 14 dní od rozhodnutia poroty na internetovej stránke www.tnos.sk.

Záverečné ustanovenia:

Organizátor súťaže si vyhradzuje právo publikovania reprodukcií výtvarných diel pri propagácii a dokumentácii podujatia a neprofesionálnej výtvarnej tvorby bez nároku autorov na honorár (aj v elektronickej podobe na internetovej stránke Národného osvetového centra a Trenčianskeho osvetového strediska • www.tnos.sk; www.nocka.sk). Toto ustanovenie sa týka aj použitia reprodukcií na tlačoviny                 k celoštátnej výstave (pozvánku, katalóg, diplomy, čestné uznania). Každé iné použitie reprodukcie výtvarného diela bude konzultované s autorom.

Celoštátna súťaž a prehliadka:

Vyhlasovateľ a odborný garant: Národné osvetové centrum, z poverenia Ministerstva kultúry SR
Realizátor a organizačný garant: Mestské kultúrne stredisko mesta Piešťany, 
Dom umenia v Piešťanoch
Spoluusporiadateľ: Mesto Piešťany

Termíny:
Termín celoslovenskej výstavy: 13. júla – 14. augusta 2010
Vzdelávacia časť - semináre: 14. - 15. júla 2010
Vrátenie výtvarných prác: do 15. septembra 2010

Miesto konania súťaže a výstav: 
Dom umenia v Piešťanoch, Galéria Fontána KSC Piešťany

Informácie o výsledkoch celoštátneho kola súťaže budú zverejnené v katalógu z celoštátnej výstavy Výtvarné spektrum 2010 a na internetovej stránke Národného osvetového centra (www.nocka.sk). 

Príloha č. 1                                                 
PRIHLÁŠKA
do krajskej súťaže neprofesionálnej výtvarnej tvorby
14. VÝTVARNÉ SPEKTRUM TRENČIANSKEHO KRAJA 2010

Meno a priezvisko autora:                                                               _______________						

Presná adresa trvalého bydliska (PSČ): 				_____________________

telefón (+ smerové číslo) / e-mail: ___________________________________________

Rok narodenia: __________________           kategória*:   ˜ A   ˜ B  ˜ A1  ˜ B1  ˜ C 

Sídlo regionálneho kultúrneho strediska: ______________________________________        

Krajského kola súťaže sa zúčastním týmito prácami:
Názov:							 technika, rok vzniku:

1.											__________

2.											__________

3.											__________

4.											__________

5.											__________

Som oboznámený s propozíciami súťaže, súhlas s podmienkami účasti potvrdzujem svojím podpisom

______________________
            podpis autora	                                                  
Práce do súťaže odovzdal:	
meno				                               podpis				
                        
Práce prevzal:	
meno				                               podpis				

V                                          , dňa  				          2010 

Práce vrátil:
meno						               podpis		_________

Práce prevzal:	
meno				                               podpis				

V                                          , dňa  				          2010 

Pripomienky alebo návrhy súvisiace s organizovaním podujatia môžete na druhej stane.
* označte
Príloha č. 2

POTVRDENIE O PREVZATÍ VÝTVARNÝCH DIEL

do krajskej súťaže neprofesionálnej výtvarnej tvorby
14. VÝTVARNÉ SPEKTRUM TRENČIANSKEHO KRAJA 2010

Meno a priezvisko autora:                                                               _						
Presná adresa trvalého bydliska (PSČ): 					________

Sídlo regionálneho kultúrneho strediska: ________________         

Krajského kola súťaže zúčastním s týmito prácami:

1.												___

2.											________             

3.											________

4.											________
				
5.												___

								______________________
         podpis autora	

Práce prevzal:	

                                                                                                 podpis                                                                                               

V 							        dňa 			________

Meno a priezvisko autora:

	Kategória:		
Názov diela:  

	Výtvarná technika:  
	
Presná adresa trvalého bydliska (PSČ):

	Sídlo kultúrneho
strediska:	

Meno a priezvisko autora:

	Kategória:		
Názov diela:  

	Výtvarná technika:  
	
Presná adresa trvalého bydliska (PSČ):

	Sídlo kultúrneho
strediska:	

Meno a priezvisko autora:

	Kategória:		
Názov diela:  

	Výtvarná technika:  
	
Presná adresa trvalého bydliska (PSČ):

	Sídlo kultúrneho
strediska:	

Meno a priezvisko autora:

	Kategória:		
Názov diela:  

	Výtvarná technika:  
	
Presná adresa trvalého bydliska (PSČ):

	Sídlo kultúrneho
strediska:	

Meno a priezvisko autora:

	Kategória:		
Názov diela:  

	Výtvarná technika:  
	
Presná adresa trvalého bydliska (PSČ):

	Sídlo kultúrneho
strediska: